সেনবাগ (নোয়াখালী): সেনবাগের অর্জুনতলা গ্রামে উপজেলা জাতীয় পার্টির সাবেক সদস্য হাবিব উল্লাহ বাচ্চুর বাড়িতে গত বৃহস্পতিবার রাতে অজ্ঞাত দুর্বৃত্তরা আগুন ধরিয়ে দেয়। এতে তাঁর টিনের ঘরের একাংশ পুড়ে যায়। পরে আশপাশের লোকজন এসে আগুন নেভায়। হাবিব উল্লাহ জানান, বৃহস্পতিবার দিবাগত রাত আনুমানিক দুইটার দিকে অজ্ঞাত সন্ত্রাসীরা তাঁর বসতঘরের বেড়ায় কেরোসিন ঢেলে আগুন ধরিয়ে দেয়। আশপাশের লোকজন এসে আগুন নেভায়। এ ব্যাপারে  গতকাল সেনবাগ থানায় লিখিত অভিযোগ দায়ের করা হয়েছে।